জামিনে মুক্তি পেলেন বিএনপি নেতা প্রিন্স
তিন মাস কারাভোগের পর জামিনে মুক্তি পেয়েছেন বিএনপির কেন্দ্রীয় সাংগঠনিক সম্পাদক সৈয়দ এমরান সালেহ প্রিন্স।
আজ শনিবার দুপুর ১টায় কাশিমপুর কেন্দ্রীয় কারাগার ১ থেকে তিনি মুক্তি পান।
কাশিমপুর কেন্দ্রীয় কারাগার ১ এর ডেপুটি জেলার মোছাম্মত ফৌজিয়া আক্তার দ্য ডেইলি স্টারকে এ তথ্য নিশ্চিত করেছেন।
এ সময় কারাফটকে তাকে ফুল দিয়ে বরণ করেন শহীদুল্লাহ ইমরানসহ বিএনপি নেতারা।
মুক্তি পাওয়ার পর প্রিন্স বলেন, 'ছোট কারাগার থেকে বৃহৎ কারাগারে প্রবেশ করেছি। সরকার যে প্রহসনের নির্বাচন করেছে তা সারা বিশ্ব দেখেছে। গণতন্ত্র পুনরুদ্ধারের সংগ্রাম অব্যাহত থাকবে।'
গত ৪ নভেম্বর সন্ধ্যা ৭টার দিকে রাজধানীর বাড্ডায় বোনের বাসা থেকে নাশকতার মামলায় গ্রেপ্তার হন এমরান সালেহ প্রিন্স।

তিন মাস কারাভোগের পর জামিনে মুক্তি পেয়েছেন বিএনপির কেন্দ্রীয় সাংগঠনিক সম্পাদক সৈয়দ এমরান সালেহ প্রিন্স।